[בינואר 2020,
כריסטיאן האפי ופארדיס סאבטי הציגו רעיון מהפכני]
[סנטינל: מערכת התרעה מוקדמת לאתר ולנטר אחר המגיפה הבאה]
[הנה איך המערכת תפעל...]
כריסטיאן האפי: סנטינל היא מערכת התרעה מוקדמת פרו-אקטיבית למניעת מגפות.
היא מושתתת על שלוש עמודים מרכזיים.
פארדיס סאבטי: העמוד הראשון הוא איתור.
כריסטיאן ואני חקרנו מחלות מדבקות יחד
סביב העולם במשך שני עשורים.
השתמשנו בריצוף גנטי.
ומיפינו את כלל המידע הגנטי של מיקרובים,
זה מאפשר לנו לזהות וירוסים אפילו כאלה שלא ראינו מעולם,
לעקוב אחרי התפשטותם
ולגלות מוטציות חדשות.
ועכשיו בעזרת טכנולוגית העריכה הגנטית CRISPR,
נוכל להשתמש במידע הגנטי הזה
כדי לבנות במהירות מבחני אבחון בעלי רמת רגישות אישית לכל מיקרוב.
האפי: אחד מהכלים האלה נקרא שרלוק.
אפשר להשתמש בו כדי לבחון וירוסים מוכרים היטב באמצעות פיסות נייר פשוטות.
הוא זול מאוד,
ועובדי הבריאות בקו החזית יכולים להשתמש בשרלוק
כדי לאתר את הוירוסים הנפוצים ביותר והמאיימים ביותר
בתוך שעה.
סאבטי: הכלי השני הוא כרמן.
הוא דורש מעבדה, אבל הוא יכול לבחון מאות וירוסים בו זמנית.
אז צוות מעבדה בבית החולים יכול לבחון דגימות מחולים
עבור מגוון רחב של וירוסים
בתוך יממה.
העמוד השני שלנו הוא יצירת קשרים.
לקשר בין כולם ולחלוק את המידע הזה
ברחבי קהילת בריאות הציבור.
ברוב ההתפרצויות,
צוות בית החולים חולק את המידע על החולים באמצעות ניירות, טבלאות אקסל -- אם בכלל.
דבר זה הופך את המעקב אחר ההתפרצות לאורך מרחב וזמן
ותיאום תגובה
למבצע קשה מאוד.
אז אנחנו מפתחים מערכת מבוססת ענן ואפליקציות סלולריות
שמקשרת בין עובדי בריאות קהילתיים,
חוקרים, צוותי בריאות ציבורית -- כולם --
ומאפשרת להם להעלות מידע,
לבצע ניתוחים, לחלוק תובנות
ולתאם תגובה ותכנית פעולה
בזמן אמת.
האפי: העמוד השלישי הוא העצמה.
מערכת מעקב אחר התפרצויות יכולה להצליח
רק אם נעצים את עובדי הבריאות בקו החזית שכבר נמצאים שם
ומטפלים בקהילות.
זה דורש הכשרה רבה.
פארדיס ואני מאוד מודעים לכך.
בילינו את עשר השנים האחרונות
בהכשרת מאות מדענים וחוקרים אפריקאיים צעירים.
במשך חמש השנים הבאות, אנחנו נכשיר עוד 1,000 עובדי בריאות נוספים
ללמוד כיצד להשתמש בכלי האיתור של סנטינל
ולהעצים אותם להכשיר את עמיתיהם.
באופן הזה, אנחנו נשפר את מערכת הבריאות המקורית
ונשלב מעקב לתוך נהלי הרפואה.
[מאז שהציגו את הרעיון המהפכני שלהם ב-TED, העולם השתנה ...]
בריאר גולדברג: אז אנחנו כאן. אנחנו מקליטים את זה.
היום ה-7 באפריל, 2020,
וכמובן, אנחנו נמצאים בתוך המגפה הגלובלית המשוגעת הזו
שנגרמה על ידי נגיף הקורונה החדש.
אז שניכם עובדים יחד כבר המון זמן,
ובעצם נפגשתם באופן די קיצוני
בגלל משבר האבולה ב-2014.
איך זה מרגיש מנקודת המבט שלכם?
האפי: בערך שש שנים אחרי התפרצות נגיף האבולה,
אנחנו עומדים מול משבר נוסף,
ואנחנו עדיין, כאילו, לא למדנו כלום מהמשבר הקודם.
וזה, ממש, עבורי, שובר את הלב.
סאבטי: אני חושבת שהמגפה הזאת הראתה לנו עד כמה אנחנו לא מוכנים
בכל מקום בעולם.
כריסטיאן והשותפים שלנו יחד הצבנו מאבחנים באתרי בתי החולים שלנו
בניגריה, סיירה לאון וסנגל כבר בפברואר.
לרוב המדינות בארצות הברית לא היו מאבחנים עד ממש מאוחר יותר.
זה אומר לנו שאנחנו כולנו נמצאים במצב הזה ביחד,
ואנחנו כולנו נמצאים מאחורי העקומה.
גולדברג: אז, מערכת הסנטינל הזאת היא מדהימה,
אבל אני יודע שהשאלה שכולם שואלים היא
איך ניתן ליישם אותה כאן ועכשיו?
סאפטי: את יודעת, אנחנו מתארים את סנטינל כמערכת מניעת מגפות,
והנה אנחנו נמצאים במגפה.
אבל מה שנפלא הוא שלמעשה, אותם הכלים להם אנחנו זקוקים
כדי למנוע מגפה
הם אותם אלה להם אנחנו זקוקים כדי להגיב לה.
אז כל הטכנולוגיות שפירטנו --
מבחני נקודת הטיפול, המבחנים המרובים,
וגילוי והמעקב אחר הוירוס בשלביו השונים,
והמעטפת של האפליקציות הסלולריות -
הן כולן הכרחיות.
האפי: עבורנו, זוהי מלחמה.
אנחנו בעצם מחויבים לטווח מענה של 24 שעות
כדי לספק תוצאות,
וזה דורש מאתנו לעבוד סביב השעון ללא הפסקה.
אז זהו רגע די מאתגר.
אנחנו נמצאים רחוק מהמשפחה.
לפחות לי יש את הזכות לראות את המשפחה היום,
ואז אני די בטוח שמחר אני חוזר לשוחות.
במעבדה שלי, יצרנו את רצף הגנום של קורונה הראשון
ביבשת אפריקה,
וזה נעשה ממש בתוך 48 שעות.
זה דבר מהפכני שיוצא מאפריקה
ואז לפתוח את המידע הזה שיהיה זמין לקהילת הרפואה הגלובלית
ולראות איך הוירוס הזה נראה בתוך אפריקה.
אני מאמין שבעזרת הטכנולוגיות והידע
ואז שיתוף המידע,
נוכל לייצר תוצאות טובות יותר ואז נוכל להתגבר.
סאבטי: כל הרעיון מאחורי סנטינל
הוא שכולנו שומרים זה על זה.
כולנו עומדים על המשמר.
כל אחד מאתנו הוא שומר בשער.
כל אחד מאתנו, יכול לנטר את מה שגורם לנו לחלות,
ולחלוק את זה עם שאר הקהילה שלנו.
ואני חושבת שזה מה שאני בעצם רוצה,
שכולנו נעמוד על המשמר
ונשמור זה על זה.
[ד"ר פארדיס סבאטי וד"ר כריסטיאן האפי]
[מדענים גאונים,
שותפים אמיצים.
גיבורים גלובליים]